
Nr. 136

AVIZ

asupra proiectului de Lege pentru aprobarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase
Cu adresa nr.56 din 6 februarie 2001, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase.
In urma examinării proiectului de Lege în şedinţa din 08 februarie 2001, propunem ca acesta să fie supus spre dezbaterea şi adoptarea Plenului Camerei Deputaţilor cu următoarele amendamente:
Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Art.23 alin.(1) lit.a)

“Solicită şi primeşte informaţii despre proprietăţile substanţelor sau preparatelor chimice periculoase, inclusiv compoziţia lor chimică, şi care vor fi utilizate numai în scopul satisfacerii oricărei cerinţe medicale impusă de elaborarea măsurilor preventive şi curative, în mod special al urgenţelor”.
Se propune reformularea textului:

“Solicită şi primeşte informaţii despre proprietăţile, inclusiv compoziţia chimică a substanţelor şi preparatelor chimice periculoase ce fac obiectul prezentei legi”.
Autor: Comisia pentru buget, finanţe şi bănci
Pentru a asigura coerenţă între obiectul prezentului act normativ definit în capitolul I şi atribuţiile Agenţiei Naţionale pentru Substanţe şi Preparate Chimice Periculoase, definite în capitolul VII.

2.
Capitolul IX
Art.35

“Ministerul Industriei şi Comerţului elaborează actele normative referitoare la organizarea şi funcţionarea Agenţiei Naţionale pentru Substanţe şi Preparate Chimice Periculoase şi Normele metodologice de aplicare a prezentei ordonanţe de urgenţă, pe care le supune Guvernului spre adoptare”.
Se propune reformularea textului art.35, astfel:
“(1) Ministerul Industriei şi Resurselor elaborează reglementările referitoare la organizarea şi funcţionarea Agenţiei Naţionale pentru Substanţe şi Preparate Chimice Periculoase, pe care le supune spre adoptare Guvernului până la intrarea în vigoare a prezentei legi.
(2) În aplicarea prevederilor prezentei legi, Ministerul Industriei şi Resurselor elaborează reglementări pe care le supune, după caz, Guvernului spre adoptare”.
Autor: Comisia pentru buget, finanţe şi bănci
Corectarea titulaturii cu noua denumire a ministerului; ministerul elaborează o serie de reglementări pentru stabilirea cadrului legal necesar organizării şi funcţionării Agenţiei (Hotărâri ale Guvernului) şi, de asemenea, elaborează reglementări în aplicarea legii (fie Hotărâri ale Guvernului, fie ordin al ministrului).

3.
Art.36

“Ministerul Industriei şi Resurselor va iniţia, împreună cu Ministerul Sănătăţii şi Familiei, Ministerul Apelor şi Protecţiei Mediului, Ministerul Agriculturii, Alimentaţiei şi Pădurilor şi Ministerul Muncii şi Solidarităţii Sociale, acte normative referitoare la:”
La art.36, partea introductivă va avea următorul cuprins:

“Ministerul Industriei şi Resurselor va iniţia, împreună cu Ministerul Sănătăţii şi Familiei, Ministerul Apelor şi Protecţiei Mediului, Ministerul Agriculturii, Alimentaţiei şi Pădurilor şi Ministerul Muncii şi Solidarităţii Sociale, după caz, reglementări referitoare la:”

Autor: Comisia pentru buget, finanţe şi bănci
Pentru respectarea normelor de tehnică legislativă.






4.
Art.36 lit.a)

“Restricţii la comercializarea şi utilizarea anumitor substanţe şi preparate chimice periculoase”.
Litera a) a art.36 se modifică şi va avea următorul conţinut:

“notificarea substanţelor şi preparatelor chimice periculoase”.

Autor: Comisia pentru buget, finanţe şi bănci
Această detaliere este absolut necesară pentru a crea baza legală în legislaţia naţională pentru dezvoltarea unui mai larg pachet de acte normative care să acopere şi celelalte directive ale Uniunii Europene cu referire la substanţele şi preparatele chimice periculoase.

5.
Art.36 lit.b)

“Notificarea substanţelor chimice noi şi evaluarea riscului pentru om şi mediu”.
Lit.b) a art.36 se modifică şi va avea următorul conţinut:

“reglementări privind importul, exportul, introducerea în ţară şi punerea în circulaţie pe piaţă a substanţelor şi preparatelor chimice periculoase;”

Autor: Comisia pentru buget, finanţe şi bănci
Idem.

6.
Art.36 lit.c), d), e) şi f) noi
Se completează art.36 cu 4 noi litere:

“c) evaluarea şi controlul riscului asupra sănătăţii omului şi a mediului a substanţelor şi preparatelor chimice periculoase;

d) descrierea şi clasificarea substanţelor şi preparatelor chimice periculoase în Tariful vamal al României;

e) accesul la informaţia de mediu privind substanţele şi preparatele chimice periculoase;

f) reglementări specifice privind substanţele şi preparatele chimice periculoase care afectează sănătatea omului şi mediul”.

Autor: Comisia pentru buget, finanţe şi bănci
Idem.

